google/wiki40b huggingface dataset:
Osvald Orlien

Misjonslege

Orlien tok utdannelse som lege i voksen alder, og i 1958 ble han utsendt, sammen med sin hustru Hildora, til Belgisk Kongo (Den demokratiske republikken Kongo). Orlien ble utsendt som legemisjonær for De Norske Pinsemenigheters Ytre Misjon (PYM). Han var sentral i oppbyggingen og driften av misjonens sykehus i Kaziba.
Ekteparet Orlien var i Kongo fram til 1978. Senere har de norske misjonærene trukket seg tilbake og de nasjonale i Kongo har overtatt arbeidet under navnet CELPA.

Utmerkelser

Orlien ble i 1975 utnevnt til ridder av første klasse i St. Olavs Orden for utmerkede tjenester for fedrelandet og menneskeheten.
Árni Magnússon-instituttet

Historie

Da Island fikk et visst hjemmestyre fra de danske myndighetene i 1904, krevde det islandske parlamentet, Alltinget, at danskene skulle levere tilbake de islandske manuskriptene som Árni Magnússon hadde funnet, samlet inn og fraktet til København på slutten av 1600-tallet, hvor de befinner seg i Den arnamagnæanske samling. I 1927 ble noen av disse tilbakelevert, og et institutt ble dannet under navnet Handritastofnun Íslands (= Det islandske manuskriptinstituttet). I 1972 – etter at de fleste manuskriptene ble tilbakelevert – ble instituttets statutter endret. Det endret også navn til Stofnun Árna Magnússonar á Íslandi, men blir generelt referert til som Árnastofnun. Instituttet er en uavhengig stiftelse, men har tette forbindelser til og blir administrert i assosiasjon med Islands universitet.
Ponti sul Mincio kraftverk

Ponti sul Mincio kraftverk er et varmekraftverk beliggende i provinsen Brescia i regionen Lombardia i Italia. Det har en installert produksjonskapasitet på 505 MW fordelt på 3 blokker av ulik størrelse. Anlegget ble utbygd omkring 1966–2004. Brenselstypen er naturgass, tungolje og fyringsolje, og operatør er energiselskapet A2A SpA.
Utslippene av CO2 i 2008 var på 640.735 tonn, litt under kvoten på ca. 731.000 tonn.
Karolina A. Højsgaard

Karriere

Etter å ha tatt to sølvmedaljer i VM i Sveits i 2003, dominerte hun verdensmesterskapet på hjemmebane i Västerås ett år senere. Hun tok to gull og en sølvmedalje under verdensmesterskapet i 2004. Gullmedaljene kom på distansene langdistanse og stafett. Med seg på stafettriumfen hadde hun Gunilla Svärd og Jenny Johansson. Sølvmedaljen ble tatt på sprintdistansen, der Højsgaard kun ble slått av Simone Niggli-Luder. Hun tok ytterligere to sølvmedaljer og én bronse i perioden 2003-2009, og endte opp med to gull, fem sølv og én bronse fra VM. I EM-sammenheng har hun to stafettgull (2004 og 2010) og én stafettbronse (2006).
Højsgaard har vært med på å vinne orienteringsverdens største klubbstafett, Venla, hele tre ganger med sin klubb Domnarvets GoIF. Seirene i den prestisjetunge stafetten kom i 2008, 2011 og 2015. Hun ble også nordisk mester i terrengløp for lag i 2003.

Personlig

Karolina A. Højsgaard er gift med den danske tidligere landslagsløperen Thomas Højsgaard. Sammen har de to sønner.
600-årene

-- 600 -- 601 -- 602 -- 603 -- 604 -- 605 -- 606 -- 607 -- 608 -- 609
Tiårsoversikt
MacArthur

MacArthur (Bayan ng MacArthur) er en kommune i Filippinene. Kommunen ligger på øya Leyte og tilhører provinsen Leyte. Folkemengden var på 21 211 innbyggere i 2015.
Susilo Bambang Yudhoyono

Utdannelse og militær bakgrunn

Yudhoyono kommer fra en familie av militære, og valgte selv en militær karriere. Han ble uteksaminert fra den indonesiske krigsskolen i 1973, og fikk en utmerkelse som kullets beste elev.
Etter utdannelsens slutt ble Yudhoyono utplassert i den indonesiske 305. bataljon i Øst-Timor. Det har blitt antydet at han deltok i krigsforbrytelser under den indonesiske okkupasjonen av området, men dette har aldri blitt bevist.
Yudhoyono har i flere perioder utdannet seg i USA. Han har blant annet studert ved the US Command and General Staff College ved Fort Leavenworth i Kansas. Yudhoyono har også tatt en mastergrad i økonomi og ledelse ved Webster University i Missouri.
I 1995–96 deltok Yudhoyono i FNs fredsbevarende styrker i Bosnia-Hercegovina.
I 2004 tok han en doktorgrad i landsbruksøkonomi.
Cai Mingzhao

Historie

Mingzhao var visedirektør for Statsrådets informasjonskontor fra 2001 til 2009. Han har utdanneelse i kinesisk språk fra 1983 fra Nanjing. Fra 1998 har han vært visepresident i Xinhua News Agency, og fra 2000 sjefredaktør der.
Flystyrten ved Broballe

Flystyrten ved Broballe den 29. januar 1944 var en ulykke som skjedde ved Broballe, en bebyggelse som hører inn under Oksbøl sogn på øya Als.
Natten til 29. januar 1944 deltok to Avro Lancaster bombefly i et bombetokt mot Berlin.
Forfulgt av tyske nattjagere over Als, støtte de to maskinene sammen.
Det ene Lancaster-flyet styrtet ved Broballe og det andre ved Mjels.
Alle de 14 besetningsmedlemmene omkom i styrtene.
Begge besetningene er begravet på Aabenraa kirkegård.
Det finnes en minnesten på veien mellom Oksbøl og Mjels nord for Broballe.
Tanzanias forsvar

Tanzanias forsvar (swahili: Jeshi la Ulinzi la Wananchi wa Tanzania, engelsk: Tanzania People's Defence Force) er de væpnede styrkene til den forente republikken Tanzania. Forsvaret består av tre forsvarsgrener: en hær, en marine og et flyvåpen.
Musica Celines

Musica Celines er et Bergensbasert barokkensemble med Cecilie Haukedal-Johansen og Ines Maidre som eneste faste medlemmer.
Den øvrige besetningen varierer, noen samarbeidspartnere er Emma Alter (barokkfiolin), Ricardo Odriozola (fiolin), Dag Eriksen (fiolin), Kristin Mulders (mezzosopran), Anne Rongy (viola da gamba), Bodil Erdal (cello), Eline Sundal (barokkcello / viola da gamba) og Hans Gunnar Hagen (bratsj). Ensemblet har blant annet spesialisert seg i å lage egne arrangementer av tidligmusikk. Ensemblet arrangerer ofte kirkekonserter i Bergen.
Ensemblets leder og initiativtaker er Cecilie Haukedal-Johansen. Hun har fire års grunnutdanning fra Griegakademiet i Bergen (bachelor) og studerte i perioden 1999 – 2004 ved Conservatorium van Amsterdam hvor hun studerte blokkfløyte med Saskia Coolen og barokkfiolin med Fiorenza di Donatis. Etter fem års studier tok hun Master of Music-grad med spesialisering innen improvisasjons- og diminusjonspraksisen i perioden 1535 – 1655.
Ines Maidre studerte orgel med professor Daniel Roth ved Ecole Niedmeyer i Frankrike og barokkinterpretasjon på cembalo med Hans Knut Sveen på Griegakademiet med avsluttende eksamen over Frescobaldis toccatastil. Hun har turnert som organist i Europa og Syd-Amerika, har spilt inn en rekke CD-er med estisk musikk. I 1995 ble hun tildelt en pris fra Eesti Kultuurkapital for sitt orgelspill. Hun underviser ved Griegakademiet i Bergen.
Ensemblet har vært benyttet i en Cantateserie under høymessen i Domkirken i regi av Bergen Domkirke. Ensemblet fremfører et variert program under sine konserter med suksess.
Miljøbeskyttelsesloven

Miljøbeskyttelsesloven er en dansk lov, vedtatt av Folketinget i 2006, hvis formål er å «medvirke til at værne natur og miljø, så samfundsudviklingen kan ske på et bæredygtigt grundlag i respekt for menneskets livsvilkår og for bevarelsen af dyre- og plantelivet.»
Psykter

Psykter (gresk: ψυκτήρ, «kjøler»; sammenlign med greske psuchein, «å kjøle») er en type gresk vasetype som er karakterisert av løkformet, oppsvulmet og avrundet kropp, kort hals og med høy og smal fot. De ble framstilt i keramikk eller bronse. De ble benyttet for kjølne vin, slik navnet indikerer. De ble fylt opp med vin og deretter plassert i en stor bolle eller i et større kratér fylt med kaldt vann eller is slik at vinen ble kjølt ned. Tilsynelatende ble denne formen utviklet ført kun i slutten av 500-tallet f.Kr. og produksjon synes å ha ebbet ut på midten av 400-tallet f.Kr.
Nest-Sotra Fotball

Trenere

Nest Sotras trenere fra 1993:
1993-1996 Atle Sviland
1997-1998 Karl Fredrik Sande
1999-2001 Rolf Barmen
2002-2004 Helge Nilsen
2005-2006 Petter Fossmark
2007-2008 Bernt Inge Tørum
2009-2011 Petter Bakke (David Nielsen fra sommer 2011)
2011-2013 David Nielsen
2014 Aleksander Straus (Ruben Hetlevik og Steffen Landro fra august da Alexander gikk til Strømsgodset)
2015 Michael Schjønberg (Ruben Hetlevik, Steffen Landro og Petter Fossmark fra mai)
2016 Ruben Hetlevik og Steffen Landro
2017 til i dag, Steffen Landro
Nordisk mesterskap i troppsgymnastikk for junior 2006

Nordisk mesterskap i troppsgymnastikk for junior 2006 ble arrangert 8. april 2006, i Roskilde i Danmark. Dette mesterskapet var for klubblag, ikke for landslag. 
Konkurranseformen var TeamGym, slik at det konkurreres sammenlagt i frittstående, tumbling og trampett.
Begna

Annet

Begna, fra Bagn i Valdres og sørover mot Hallingby i Ytre Ådal regnes som en av Østlandets beste ørretfiskeelver. Strekningen mellom Bagn og Sperillen er den vilmarksforfatteren Mikkjel Fønhus kalte «Storelva» i sitt forfatterskap. Det var her Fønhus levde sitt liv og skrev sine romaner. Tidligere var Begna ei betydelig tømmerfløtningselv.
Foreningen til Bægnavassdragets Regulering (FBR) er en forening, hvis formål er å ivareta medlemmenes felles interesser med hensyn til bruk av vannet fra Begnas nedbørfelt til kraftproduksjon.
Óscar Gutiérrez

Tidlig wrestlingkarriere

Rey Mysterio startet sin karriere i Mexico hvor han wrestlet i begge de største meksikanske wrestlingforbundene Asistencia Asesoría y Administración og Consejo Mundial de Lucha Libre. Treneren var hans onkel Mistico.

Extreme Championship Wrestling

Paul E. Dangerously (også kalt Paul Heyman) tok Gutiérrez og en rekke andre meksikanske fribrytere inn til sitt forbund, Extreme Championship Wrestling. Dette var starten for Rey Mysterios karriere i USA.

World Wrestling Entertainment

Gutiérrez var også kjent i World Championship Wrestling før han kom til WWE i 2002. Under WrestleMania 22 ble han World Heavyweight Champion. Han tapte tittelen til King Booker på The Great American Bash i 2006 etter at Chavo Guerrero slo ham med en stol. Mysterio tapte en «I Quit»-kamp mot Chavo Guerrero, og endte på sykehuset. Senere før en operasjon, skulle han ta farvel med fansen sin. Mens han sto og snakket kom Chavo inn og begynte å terge ham. Gutiérrez ble sint og slo etter Chavo med krykken sin. Han bommet og Chavo begynte å slå på den skadde foten hans. Chris Benoit kom Gutiérrez til unnsetning, og jaget Chavo bort. 
Den 7. september 2007 på SmackDown fikk Gutiérrez en kamp igjen mot Chavo i en I Quit Match der Gutiérrez vant. Etter kampen gikk The Great Khali til angrep på Gutiérrez fordi Gutiérrez hadde fått en kamp mot Khali om World Heavyweight Championship. Batista kom Gutiérrez til unnsetning.

Intercontinental Championship

Gutiérrez tapte Intercontinental Championship-tittelen sin til John Morrison den 9. april 2009 på BreakerPoint.
Gutiérrez vant World Hewyweight Champion-tittelen på fatal 4 way mot Cm Punk, Jack Swagger og Big Show, men tapte den mot kane på money in the bank
To liv (2012)

Handlingen

Filmen er historien om tysk-norske Katrine, som vokste opp i Øst-Tyskland etter andre verdenskrig, men som flyttet til Norge som 25-åring for å bli gjenforent med sin norske mor. Faren var tysk soldat, og Katrine ble som spedbarn sendt til Tyskland i regi av det nasjonalsosialistiske Lebensborn-programmet.
Etter å ha levd lykkelig med sin mor, ektefelle, barn og barnebarn i Bergen i over 20 år, blir Katrine plutselig en dag konfrontert med sin fortid da en advokat etter Berlinmurens fall ber henne og hennes mor om å vitne i en rettssak mot den norske stat på vegne av to krigsbarn. Hun nøler, men et nett av hemmeligholdelse blir avslørt inntil Katrine til slutt blir fullstendig avkledd, og hennes kjære blir tvunget til å måtte velge mellom hva som skal være avgjørende: det livet de har hatt sammen, eller den løgnen dette livet bygger på.
Semper fidelis

Semper fidelis er latin for «alltid trofast». Uttrykket er best kjent som mottoet til United States Marine Corps, der det ofte er forkortet til Semper Fi.

Motto gjengitt i byvåpen

Semper fidelis har vært brukt som motto for byer og en rekke familier i mange land, så langt tilbake som til 1400-tallet. Eksempler på bruk er som motto for den ukrainske byen Lviv, Exeter i Devon i England og Saint-Malo i Bretagne i Frankrike.

Andre betydninger

«Semper Fidelis» er et album av black metal-bandet Nargaroth fra 2007.
Trikkebyen

Trikkebyen er navnet på boliger som ligger på Møhlenpris i Bergen. De ligger tett innpå «Trikkestallen» (som nå rommer Bergen Tekniske Museum) i Thormøhlensgate.
Boligene består egentlig av to byggetrinn, hvorav det første ble tegnet av byarkitekt Olaf Jahnsen i 1912, oppført 1913 – 1914, mens det andre trinnet på andre siden av gaten ikke lot seg fullføre i sin helhet, men ble delvis klart i 1924. 
I dag er det først og fremst trinn 1 som bærer navnet. Det sto ferdig i løpet av 1914, og består av to speilvendte tre- ( delvis fire-)etasjes blokker med et samlende portbygg der det var plass til to små butikker (nå brukt som lager/styrerom). Der var i alt 64 leiligheter hver ca. 30 kvm. med eget WC, men felles bad i kjelleren. Hver av blokkene har tre innganger. Huset er nesten uendret i det ytre, men er rehabilitert inni.
Den andre blokken var ment å dekke et halvt kvartal og være i E-form. Det ble ikke noe av rivingen av et eldre nabohus, slik at resultatet mere er en amputert F, eller slurvet U. Leilighetene i dette huset ble større anlagt, til ca. 60 kvm. med både bad og WC til hver leilighet. Mange av de som hadde tegnet seg for en bolig, fant leiligheten for dyr å bo i selv, og måtte framleie til folk med bedre råd.
Selskapet ble stiftet som boligaksjeselskap før dagens lovgivning om borettslag. Det ble stiftet som et aksjeselskap der beboere og fagforening var aksjonærer. 
Byarkitekt Jahnsen (1878–1961) har forøvrig stått for tegning og som byggherre til «Typebyen» (hus for typografene og ferdiginnflyttet (1914) før Trikkebyen), BMVs funksjonærboliger og Brannmennenes Byggeselskap (1919).
Nicolai Møller

Liv

Nicolai Møller var sønn av landfysikus Hans Møller, som var bror av biskop Rasmus Møller på Lolland. Dikteren Poul Martin Møller var dermed Nicolai Møllers fetter.
Han ble undervist hjemme av faren, før han i 1791 begynte å studere i København, hvor han tok juridisk embetseksamen i 1795. I 1797 reiste han sammen med Jacob Aall til Berlin for å studere geologi og mineralogi. Her sluttet han vennskap med Heinrich Steffens. Sammen reiste de to til Freiberg for å høre forelesninger av geologen Abraham Gottlob Werner. De holdt sammen helt til våren 1801. Under påvirkning av Steffens begynte han å interessere seg mer for naturfilosofi enn for naturvitenskap, og var særlig interessert i Schellings filosofi.
Som tilhenger av Schelling kom Møller i kontakt med romantikerne, særlig Friedrich Stolberg og Ludwig Tieck. Under påvirkning av romantikerne konverterte han også til katolisismen i 1804, etter å ha ligget syk i Hamburg. Samme dag hadde han giftet seg med Charlotte Alberti, svigerinne av Ludwig Tieck. Fra da av tok han navnet Nicolaus Møller, og flyttet til Münster, hvor han hørte til kretsen omkring fyrstinne Gallitzin (Münster-kretsen), og en tid levde som forpakter på en gård.
Da kretsen i Münster gikk i oppløsning, ble han i 1810 bestyrer av et klostergods ved Würzburg, og fra 1812 var han lærer ved gymnaset i Nürnberg, hvor Hegel var rektor. Fordi inntektene var for små, tok han i stedet en stilling som hovmester for grev Kinsky, og levde en stund i Prag i Böhmen (dagens Praha i Tsjekkia). Senere bodde han Dresden, hvor svogeren Tieck også bodde.
I 1822 flyttet han til Wien, hvor han var lærer ved Klinkowströms katolske institutt. Senere ledet han et pensjonat for unge adelsmenn. I 1826 flyttet han til Bonn og senere til Düsseldorf, hvor han ledet en katolsk oppdragelsesanstalt. I 1834 ble sønnen Johannes Møller utnevnt til professor i historie ved Universitetet i Louvain. Han flyttet selv med, og ble året etter æresprofessor (honorarprofessor) i filosofi. I Louvain holdt han forelesninger i spekulativ filosofi.

Virkning

Et utvalg av Møllers verk ble oversatt til norsk og utgitt som Fra Leibniz til Hegel med en innledning av A. H. Winsnes i serien Norsk filosofi i det 19. århundre (Thorleif Dahls kulturbibliotek) i 1969.
Leptotyphlinae

Utseende

Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.

Levevis

Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. Det har blitt spekulert i at årsaken til at gruppen mangler i Nord-Europa er at de ennå ikke har vandret inn etter siste istid, da disse billene trolig har ganske dårlig spredningsevne.
Moltena fiara

Utseende

En middelsstor til stor (vingespenn ca. 45-65 millimeter), ensfarget brun smyger med litt spisse forvinger.

Levevis

Larvene lever på planter i slekten Strelitzia (Strelitziaceae).

Utbredelse

Arten er utbredt i det sørlige Afrika, i KwaZulu-Natal.
Dirke

Myten

Ifølge sagnene var Dirke gift med kong Lukos som var verge for Labdakos. Da Labdakos døde ung, kanskje fordi han (som sin onkel Pentheus) la seg ut med byens herskere overtok Lukos igjen kongemakten - nå som verge for Labdakos' sønn Laios. Antiope ble skyld i kongeparets undergang: Fordi hun hadde stukket av fra sin far Nykteos, Lukos' bror, og hadde giftet seg med kong Epopeus av Sikyon, utsatte Dirke og Lukos henne for fengsling og annen overlast. Antiope hadde to sønner som hun hadde efter at Zevs hadde voldtatt henne. Han hadde kommet til henne i skikkelse av en faun. De to brødrene, Amphion og Zethus, hevnet deres mor ved drepe Lukos og binde Dirke til en tyr som trampet henne ihjel. På stedet kom det opp en kilde.
Dirke var knyttet til dionysoskulten som ifølge de greske myter var oppstått i Theben.
Pausanias (9.17.6) skriver, at Dirke fulgte dionysoskulten mer enn noen annen, og at Antiope ble straffet med vanvidd av Dionysos for sine sønners udåd.

Dirke i kunsten

I den antikke kunst var Dirke et yndet motiv. Spesielt hvor Dirke straffes av Antiopes sønner. Dette finnes på vasemalerier. Romerne brukte det også, det finnes i mosaikker og murmalerier fra blant annet Pompei. Men det mest berømte er den monumentale Farnesetyr som er en kopi av en gresk statue og som i oldtiden sto i Caracallas termer.
Tribeca Film Festival

Tribeca Film Festival ble grunnlagt av Jane Rosenthal og Robert De Niro i 2002.
Suraksha

Suraksha er et krise- og omsorgssenter for barn og unge i India, og ligger i delstaten Karnataka. Senteret driftes og ble startet av den indiske hjelpeorganisasjonen Association for Promoting Social Action (APSA), og er finansiert av bistandsorganisasjonen FORUT, Krishna and Sandra Rao Foundation, og Åsane Folkehøgskole i Bergen. Byggearbeidet startet i 2011, og senteret åpnet offisielt 14. november 2014. Denne datoen var ikke tilfeldig, da 14. november er en merkedag for barn i India som kalles "Children`s Day".

Tilbud

Tilbudet på Suraksha innebærer psykisk rehabilitering og utdanning for unge mennesker som er hentet ut av menneskehandel og seksuell utnyttelse, da særlig jenter. Flere av jentene som bor her er reddet gjennom APSA sitt arbeid i bysentrum i Bangalore, hvor de har en godt brukt krisetelefon. I oppstartsfasen hadde senteret 25-30 jenter boende på senteret, men tar sikte mot å utvide tilbudet etter hvert. Når senteret er helt ferdig, vil 50-100 jenter bo og få behandling her.

Finansiering

Åsane Folkehøgskole har en linje som heter «Globalt Perspektiv» som kontinuerlig jobber med å bidra til finansiering av Suraksha. Linjen har tidligere hatt flere navn, og elever har jobbet hardt for å bidra til å skape dette senteret. De bidro med hele 500 000 NOK ved oppstarten av arbeidet. Klassen arrangerer hvert år en innsamlingsaksjon. Fra 2016 arrangerer linjen det årlige solidaritetsløpet, «Svett for menneskerett», rundt Lille Lungegårdsvann i Bergen sentrum. Målet med innsamlingen er fullfinansiering av senteret, og å hjelpe til slik at det kan bli selvforsynt.
PLX

PLX er en forkortelse for Picatinny Liquid Explosive. Det er et flytende 2-komponent sprengstoff som består av 95% nitrometan og 5% etylendiamin. Det er fargeløst eller svakt gult. Det er et relativt lite sensitivt sprengstoff som trenger en meget kraftig detonator for å sikre en positiv detonasjon.
Det ble oppfunnet under 2. verdenskrig av Picatinny Arsenal i New Jersey, USA. Det ble blant annet brukt til å rydde minefelter.
PLX er noe kraftigere enn TNT. Det har en detonasjonshastighet på ca. 7000 meter/ sek. Andre aminer kan også brukes for å gjøre nitrometan sensitivt for detonasjon, for eksempel trietylentetramin og etanolamin.
PLX kan gelantineres ved å tilsette nitrocellulose eller andre nitro-estere.
Corupella

Utseende

En middelsstor, avlang og slank, lyst gulbrun trebukk. Antennene er tynne og en del lengre enn kroppen. Pronotum er avrundet sekskantet med en butt tann på hver side, noe bredere enn langt, dekkvingene jevnbrede, avrundede i spissen. Beina er middels lange, nokså slanke.

Utbredelse

Arten er bare kjent fra Brasil (Santa Catarina, Rio de Janeiro).
Basketball under Europalekene 2019

Basketball under Europalekene 2019 ble arrangert i Palova Arena i Minsk fra 21. til 24. juni. Konkurransen ble spilt i formatet 3mot3-basketball og besto av 16 lag av hvert kjønn. Hvert lag besto av fire basketballspillere, hvorav kun tre var på banen om gangen. Totalt 128 spillere fra 20 nasjoner deltok.
Luise Rainer

Bakgrunn

Luise Rainer var datter av den fremgangsrike forretningsmann Heinrich Rainer og hans hustru Emilie, begge jøder. I løpet av barndommen flyttet hun med femilien først til Hamburg og senere til Wien. Hun hadde to brødre.
Hun interesserte seg tidlig for show business og var svært sportslig. Hun beskrev senere sin far som «tyrannisk» og «besitzergreifend», men moren, som var pianist, som «elskelig» men svært avhengig av sin mann. Luise Rainer fant et påskudd til å vende tlbake til fødebyen Düsseldorf og tok der årene 1927 til 1928 utdannelse til teaterskuespillerinne ved Hochschule für Bühnenkunst, som var tilsluttet Schauspielhaus Düsseldorf ledet av Louise Dumont og Gustav Lindemann.

Skuespillerkarriere

Hennes var var motstander av at hun skulle arbeide som skuespillerinne og kalte henne derfor for «hore». 
Hun hadde et første engasjement fra 1928 til 1931 ved Schauspielhaus i Düsseldorf. I de påfølgende år var hun med i sine første filmer, blant dem i 1932 Sehnsucht 202 og Madame hat Besuch. Max Reinhardt engasjerte henne så for Theater in der Josefstadt i Wien. I Wien fikk hun en strålende mottagelse av teaterbesøkerne. Hun spilte også i filmer i Østerrike. Der ble hun så oppdaget av talentspeidere fra Metro-Goldwyn-Mayer. De fikk henne til å tegne en treårs kontrakt i Hollywood i 1935. Mange regissører forestilte seg at hun kunne ble en ny Greta Garbo, MGMs den gang ledende kvinnelige filmstjerne.
Hennes første amerikanske film var Escapade i 1935. Hun spilte så i filmen Den store Ziegfeld (1936) og i filmen Den gode jord (1937), og fikk Oscar for sine prestasjoner i disse filmene. I den siste filmen spilte hun den kinesiske nøkkelpersonen i den nobelprisvinnende Pearl Bucks roman Den gode jord.  Men de neste filmene hun spilte i ble ikke noen suksesser. Etter to Oscars ble det nokså vanskelig å leve opp til forventningene om å toppe dette. 
MGM og Rainer ble skuffet med hverandre, og etter de tre årene avsluttet hun sin Hollywood-karriere og vendte tilbake til Europa. Noe som kan ha bidratt til hennes raske fall fra høydene kqan ha vært at hun hadde en dårlig rådgiver i sin ektemann, skuespillforfatteren Clifford Odets,, og at hennes produsent, Irving Thalberg, som hun satte meget høyt, døde brått i en alder av 37 år.
Louise Rainer trakk seg helt tilbake fra filmen i 1943 - skjønt hun ble overtalt til noen småroller senere i livet. Hun døde av lungebetennelse i sitt hjem i London den 30. desember 2014. Hun ble 104 år gammel.